**Starostovia a nezávislí** (skr. **STAN**, čes. *Starostové a nezávislí*) je české politické hnutie, zamerané predovšetkým na komunálnu politiku na úrovni obcí a krajov. Hnutie vzniklo transformáciou z hnutia **Nezávislí starostovia pre kraj** (čes. *Nezávislí starostové pro kraj*). Na rozdiel od NSK, ktorí pôsobili predovšetkým v Zlínskom kraji, hnutie Starostovia a nezávislí má celoštátny charakter. V čele hnutia stojí od roku 2019 Vít Rakušan.

V posledných parlamentných voľbách v roku 2021 sa v koalícii s Pirátmi dostali do poslaneckej snemovne a s koalíciou SPOLU (ODS, TOP 09 a KDU-ČSL) vytvorili vládu.

O strane
--------

### Program

Hnutie podporuje princíp subsidiarity, chce teda, aby o veciach s miestnym dopadom rozhodovali miestne samosprávy. Ďalej ss zasadzuje o celkovú decentralizáciu moci, obmedzenie byrokracie, potieranie korupcie a zneužívanie moci. Podporuje tiež európsku integráciu, kvalitný vzdelávací systém a investície do vedy. V otázkach ekonomiky štátu sa zasadzuje o tržné princípy s nezbytným sociálnym akcentom a nedotknuteľnosť súkromného vlastníctva. V neposlednom rade dbá na ochranu životného prostredia.

### Vedenie

* Predseda: Vít Rakušan (2019–) bývalý starosta Kolína
* 1. podpredseda: Lukáš Vlček (2022–)
* Podpredsedovia
	+ Pavel Čížek (2022–)
	+ Jan Farský (2022–)
	+ Jan Lacina (2022–)
	+ Michaela Šebelová (2022–)

Volebné výsledky
----------------

### Európsky parlament

Starostovia a nezávislí sa zúčastnili volieb do Európskeho parlamentu v roku 2009 spolu s **Alternatívou**, čo bola koalícia strán ANeO, Demokracia, Klub angažovaných nestraníkov, Nezávislí starostovia, Strana práce, Strana pre otvorenú spoločnosť a US-DEU. Z volieb do Európskeho parlamentu vyšli so ziskom 2,29 % a nezískali tak žiadny mandát. 

### Voľby do poslaneckej snemovne

V zrušených jesenných voľbách 2009 do Poslaneckej snemovne mali kandidovať na kandidátke strany TOP 09, za ktorú nakoniec kandidovali vo voľbách 2010, v ktorých boli zvolený traja členovia hnutia za poslancov v rámci TOP 09, a to Josef Cogan, Petr Gazdík a Stanislav Polčák. Petr Gazdík potom bol zvolený predsedom poslaneckého klubu TOP 09 a Starostovia, ktorý v súčasnosti združuje 41 poslancov.

### Senát

Po NSK hnutie zdedilo nezávislú senátorku Janu Juřenčákovú. Medzi podporovateľov hnutia z radov senátorov potom patria Jaromír Štětina, Soňa Paukrtová a Jan Horník. Všetci sú členmi senátorského klubu TOP 09 a Starostovia.

### Vláda

Poslanec Jiří Besser sa stal v roku 2010 ministrom kultúry. V roku 2021 získali 4 ministerské miesta (vnútro – Vít Rakušan, priemysel a obchod – Jozef Síkela, školstvo – Petr Gazdík, európske záležitosti – Mikuláš Bek)

| Voľby | Počet hlasov | Zmena | Hlasy v % | Zmena | Počet mandátov | Zmena |
| --- | --- | --- | --- | --- | --- | --- |
| 2010 | *Na kandidátke TOP 09 bolo zvolených 9 ľudí za STAN* | 9 / 200 | ▬ |
| 2013 | *Na kandidátke TOP 09 boli zvolení 3 ľudia za STAN* | 3 / 200 | ▼6 |
| 2017 | **262 157** | ▬ | **5,18** | ▬ | 6 / 200 | ▲3 |
| 2021 | *Strana kandidovala v koalícii PIRSTAN* | 33 / 200 | ▲27 |

Výsledky TOP 09 s podporou STAN vo voľbách do PS PČR v roku 2010

  

Výsledky TOP 09 s podporou STAN vo voľbách do PS PČR v roku 2013

Externé odkazy
--------------

* Oficiálny web Starostovia a nezávislí
* Senátori STAN

Zdroj
-----

*Tento článok je čiastočný alebo úplný preklad článku Starostové a nezávislí na českej Wikipédii.*

  


| * z
* d
* u
České politické strany zastúpené v Parlamente ČR a Európskom parlamente Česko |
| --- |
| Poslanecká snemovňa(2021) | 
* ANO 2011 (71)
* ODS (34)
* STAN (33)
* KDU-ČSL (23)
* SPD (20)
* TOP 09 (14)
* Piráti (4)
* nezaradení (1)

 |
| Senát (2018)(2020) (2022) | 
* Klub ODS a TOP 09 (36)
* Klub Starostové a nezávislí (18)
* Klub KDU-ČSL (12)
* Klub SEN 21 a Piráti (6)
* Klub ANO a ČSSD (6)
* Nezávislí (3)

 |
| Európsky parlament (2019) | 
* ANO 2011 (5)
* ODS (4)
* Piráti (3)
* TOP 09 (2)
* SPD (2)
* KDU-ČSL (2)
* STAN (1)
* KSČM (1)
* ČSSD (1)

 |
| Poznámka: (kreslá; \* pre senátorov malých volebných strán, ktorí nie sú ich členmi) |